***Dragi moji četvrtaši!***

Ovim putem vam se javlja vaša vjeroučiteljica i želim vam da ste mi dobro. Nadam se da ste se oporavili od svih ovih nemilih događaja.

Vjerujem da ste se uplašili. Stoga vas želim potaknuti da u ovim situacijama budemo što jači i snažniji u molitvama. Uzmite si svaki dan malo vremena za molitvu, jer nam je ona u ovim vremenima prijeko potrebna. U naše molitve uključimo i zahvalimo dragom Bogu za sve one koji u ovim danima puno čine i daju sve od sebe da nam bude bolje. Kao što znate svaki naš sat je započinjao i završavao molitvom, pa tako nastavimo i sada, neka svaki vaš dan započne i završi molitvom. Ja molim za vas i želim da nas dragi Bog sačuva i zaštiti od svih nedaća koje nas zadesiše.

A sada vam šaljem upute za rad kod kuće. Nadam se da ste onaj listić od prošli puta riješili ali ako niste, nemojte brinuti. Kad se vratimo u naše školske klupe sve ćemo lijepo i zajedno ponoviti.

Pošto se nalazimo u korizmenom vremenu i kao što vidite da su Svete mise ukinute, nema križnog puta, nema ispovijedi, nema svete pričesti –nema osobnog susreta s Bogom. Pogledajte duboko u sebe i pronađite mjesta za svoga Boga. Pustite Ga u svoje srce i On će vas osnažiti za sve ono što nas još čeka. S obzirom na situaciju u kakvoj jesmo, ovaj put vam ne šaljem listić ,nego jedan link na kojem ćete se uključiti vi, a naravno bilo bi još ljepše i vaša draga obitelj. Zajedno pratite i moliti križni put. Zapamtite, u molitvi smo jači!

 Link za križni put: <https://vjeronaucni-portal.com/krizni-put-nekoliko-pps-prezentacija/> - preporučam prezentaciju križni put djece, u slučaju da ne možete otvoriti uvijek možete u svojim molitvenicima pronaći Križni put i izmoliti.

Za kraj možete se više puta zaigrati na ovom linku i tako naučiti postaje križnog puta.

<https://learningapps.org/view9309551>

Puno vas pozdravljam, pazite na sebe i svoje bližnje,

 vaša vjeroučiteljica Mirjana!